Женидба Милоша Обилића/30
ПОЈАВА X

МАРКО (ухватио за уши Грабанцијаша па га вуче за собом. Грабанцијаш се дере):

Равијојла, гдје је? Збори!

СВИ:

Гдје је вила?

ГРАБАНЦИЈАШ:

Ишчупа ми уши, јаој!
Пуштај, леле, како гори!
(Марко га пушта, а он се хвата за крстине.) 
Ала бриди топуз твој!

МАРКО (измахне топузом):

 Хоћеш рећи?

ГРАБАНЦИЈАШ (погне се):

Не, јуначе! Казаћу ти 
Како сврших посо лош:
Иза цркве Лазарице, 
Равијојла стоји још.

МИЛОШ:

Успавана?

ГРАБАНЦИЈАШ:

Као ст’јена.
Бродарица чува њу;
Ах, ја морам да је слушам,
Ту опаку вилу злу.

МИЛОШ:

Иза цркве? Напр’јед побро!
Ви таоца држте ту!
Њим ћемо се наплатити,
Кад вратимо амо њу.
(Марко, Милош и једна половина властеле оде са исуканим мачевима.)

Женидба Милоша Обилића